OKRESNÁ PROKURATÚRA KOŠICE II 
Mojmírova 5, 040 46 Košice 1	

Číslo: 4 Pv 113/14/8803	Košice II 14.12.2015 
EEČ: 2-64-349-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
povolanie: študent VŠBM
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX II zo dňa 30.5.2014 spisová značka 4 Pv 113/14/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

V trestnej veci vedenej proti obvinenému XXXXX, nar. XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na tom skutkovom základe, že 
dňa 20.12.2012 v čase okolo 14,20 hod. v Košiciach na ul. XXXXX v lesoparku mal pri sebe 1 ks cigarety s obsahom 19 mg THC (tetrahydrokanabinolu) účinnej látky rastliny rodu Cannabis (konope), pričom uvedené množstvo zodpovedá 1 obvykle jednorazovej dávke drogy, ktorá je spôsobilá po aplikovaní ovplyvniť psychiku užívateľa, a túto po výzve policajta podľa § 89 ods. 1 Trestného poriadku vydal pre účely trestného konania, nakoľko rastliny rodu Cannabis (konope) sú zaradené v zmysle zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok, účinná látka tetrahydrokanabinol (THC) je zaradená do I. skupiny psychotropných látok.    

Uznesením prokurátora Okresnej prokuratúry XXXXX II zo dňa 30.5.2014, spisová značka 4 Pv 113/14/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry XXXXX II sp.zn. 4 Pv 113/14/8803 zo dňa 30.05.2014 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX   za prečin nedovolenej výroby omamných, a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona na tom skutkovom základe, ako je to uvedené vo výrokovej  časti tohto uznesenia. 

Podľa § 216 ods.2 Tr. poriadku bola obvinenému určená skúšobná doba v trvaní 12 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 13.06.2014. 

Skúšobná doba podmienečného zastavenia trestného stíhania uplynula dňa 13.06.2015.

Z odpisu z registra trestov vyplýva, že obv. XXXXX  nebol v skúšobnej dobe odsúdený. 

Z výpisu z Ústrednej evidencie priestupkov MV SR, zo správy Okresného dopravného inšpektorátu Okresného riaditeľstva PZ XXXXX a z evidenčnej karty vodiča vyplýva, že počas skúšobnej doby sa  obv. XXXXX dopustil dňa 18.06.2014 priestupku podľa § 6 odsek 2 zák. č. 135/1961 Zb.. o pozemných komunikáciách ( nezaplatenie úhrady za užívanie pozemných komunikácií ). Za tento priestupok  mu bola uložená  pokuta v blokovom konaní vo výške 20 EUR. Z doplňujúcej správy Okresného dopravného inšpektorátu Okresného riaditeľstva PZ XXXXX  z 20.10.2015 vyplýva, že táto bloková pokuta bola vyplatená na mieste, teda došlo k zahladeniu priestupkového postihnutia. 

Lustráciou v policajnom systéme Avízo bolo zistené, že v súčasnej dobe sa voči obv. Haluškovi nevedie žiadne trestné stíhanie.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším  uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. XXXXX  splnil podmienky uvedené v § 217  Trestného poriadku,  bolo potrebné rozhodnúť tak, ako je uvedené vo výroku tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

JUDr. Andrej Šaro
prokurátor